Udviklingsplan for golfbanen

# Sådan bruges skabelonen

Skabelonen kan bruges som forlæg eller som tjekliste ved arbejdet med udviklingsplanen. Skabelonen er udarbejdet som supplement til folderen ”Udviklingsplan for golfbanen”.

Tanken er, at golfklubbens bestyrelse tager udgangspunkt i skabelonens struktur, overvejer forslagene til indhold og fylder ind, sletter og omorganiserer i forhold til de lokale behov og ressourcer.

På de følgende sider tager vi dig igennem følgende trin:

* Indledning til planen
* Baggrund og formål
* Status for anlæg og funktion
* Plan for udviklingen
* Rammer for udførelsen
* Bilag

## Formidling

Den færdige udviklingsplan har ofte form af en kort rapport – eller måske en underside på golfklubbens hjemmeside. Under alle omstændigheder er det vigtigt at præcisere, hvem der er ansvarlig for planen, hvad den omhandler m.m.

# Indledning til planen

## Forside

På forsiden bør som minimum fremgå:

* Titel for udviklingsplanen
* Golfklubbens / golfbanens navn
* Planperiode
* Indsæt gerne et billede

## Forord

Forordet kan f.eks. indeholde:

* Kort beskrivelse af, hvem der har lavet planen og hvorfor
* En afgrænsning af hvad udviklingsplanen omhandler
* Tak til dem, der har bidraget til arbejdet o.l.

## Om udviklingsplanen

På planens første side bør de grundlæggende oplysninger om planen angives, som minimum:

* Ansvarlig(e) for udviklingsplanen
* Årstal
* Forfatter
* Vedtagelse (hvem, hvornår)
* Kontaktperson

## Indholdsfortegnelse

For længere udviklingsplaner kan der være behov for en indholdsfortegnelse

# Baggrund og formål

Beskriver kort de problemer, der gør det nødvendigt at lave en udviklingsplan, og formålet med planen. Suppleres med en kort beskrivelse af golfanlægget og de vigtigste forvaltningsmæssig og planmæssige forhold.

## Udviklingsplanen

I afsnittet behandles f.eks.:

* Problemstillinger, der gør planen nødvendig
* Hvad vil vi gerne opnå med planen?
* Hvordan har vi arbejdet?

## Anlægget

I afsnittet redegøres kort for:

* Typen af golfbane, designmæssige karakteristika, vigtige elementer, sammenhæng med omgivelserne
* Generel tilstand og aktuelle problemer
* Tendenser i brug og behov

## Forvaltningen

I afsnittet redegøres kort for:

* Organisation, ledelse, medarbejdere
* Lovgivning og planforhold af betydning (f.eks. kommune- og lokalplaner)

# Status for anlæg og funktion

Beskriver golfbanens aktuelle brug og tilstand. Ofte vil det være relevant at gennemgå en række temaer på tværs af golfanlægget, f.eks. kvalitet af spilleflader eller beplantning.

## Temaer

Eksempler på temaer er:

* Golfanlæggets funktion i forhold til f.eks. ikke-golfere, begyndere, elite, m.fl.
* Kvaliteten af spilleflader, f.eks. greens
* Særlige landskabelige og kulturhistoriske værdier på golfanlægget

## Områder

I afsnittet beskrives:

* Status for golfbanens delområder, f.eks. enkelte golfhuller eller særlige arealer

## Interessenter, ressourcer og andre planer

Det vil oftest være relevant at gennemgå andre forhold ved banen som f.eks.:

* Golfbanens brugere og andre interessenter
* Økonomi, maskiner og andre ressourcer
* Allerede eksisterende planer

# Plan for udviklingen

Her fastlægges den overordnede målsætning for golfanlægget, der viser, hvor man vil hen. Suppleres med en strategi for at nå målet og en handlingsplan for de konkrete opgaver, der skal udføres. Dette afsnit er udviklingsplanens hjerte.

## Målsætning for golfbanen

I afsnittet beskrives hvilket mål banen skal bevæge sig mod:

* Golfbanens funktion og udseende om f.eks. 5 eller 10 år
* Målet kan f.eks. være at få et ensartet udtryk / design på bunkers, sådan at golfbanens karakter styrkes, og arbejdet samtidig lettes

## Strategi for udviklingen

I afsnittet beskrives hvilke overordnede tiltag der er valgt for at nå målene:

* Strategien for at nå målsætningen, f.eks. at sikre at alle tiltag følger en fastlagt designskabelon

## Handlingsplaner

Det kan være hensigtsmæssigt at beskrive tiltagene og deres rækkefølge i større detalje i udviklingsplanen. I nogle tilfælde placeres handlingsplanerne i særlige dokumenter.

* Handlingsplanen fastlægger de konkrete opgaver, der skal udføres de næste fem år
* Er grundlag for detailplanlægning af anlægsprojekter og udformning af driftsplaner

# Rammer for udførelsen

Beskriver vigtige forhold for planens gennemførelse. Hvem har f.eks. ansvaret for hvad, hvordan skal der følges op på planen, og hvordan skaffes de nødvendige ressourcer.

## Forankring og inddragelse

I afsnittet beskrives f.eks:

* Hvem der har ansvaret for de forskellige dele af gennemførelsen
* Hvem skal orienteres om hvad og hvordan

## Opfølgning og evaluering

I afsnittet beskrives f.eks.:

* Plan for opfølgning på, om planen overholdes – f.eks. hvert år
* Plan for evaluering og justering af planen, hvis forudsætningerne har ændret sig

## Økonomi og andre ressourcer

I afsnittet beskrives f.eks.:

* Fremskaffelse af ekstra penge eller eventuelt omprioritering af nuværende midler
* Måske er der brug for nye redskaber eller maskiner

# Bilag

Her er plads til kort, opgørelser o.l., som ikke indgår i hovedafsnittene, men kan være nyttige at have samlet på et sted.

## eksempler på Bilag

* Lokalplaner
* Optegnelser/kort over anlægget
* Drænkort
* Kort over vandingsanlæg
* Evt. dispensationer
* Registrering af flora/fauna
* Planteplaner
* Resultat af klubtilfredshedsundersøgelse el. lign.